62023CO0488_INF
Определение на Съда (девети състав) от 12 януари 2024 г. —[Naniowski] (
i
)
(Дело C‑488/23)
„Преюдициално запитване — Член 99 от Процедурния правилник на Съда — Отговор, който може да бъде изведен недвусмислено от съдебната практика — Неравноправни клаузи в потребителските договори — Директива 93/13/ЕИО — Член 6, параграф 1 и член 7, параграф 1 — Договор за ипотечен кредит, индексиран в чуждестранна валута — Последици от обявяването на договора за изцяло недействителен — Определяне от съда на насрещната престация, съответстваща на предоставените парични средства“
Защита на потребителите — Неравноправни клаузи в потребителските договори — Директива 93/13 — Констатация за неравноправност на дадена клауза — Обхват — Договор за ипотечен кредит — Договор, който не може да продължи да съществува след премахване на неравноправните клаузи — Обявяване на договора за недействителен — Национална съдебна практика, която позволява на кредитната институция да иска от потребителя обезщетение в допълнение към връщането на отпуснатите в изпълнение на договора парични средства и заплащането на лихви за забава по законния лихвен процент — Недопустимост
(член 6, параграф 1 и член 7, параграф 1 от Директива 93/13 на Съвета)
(вж. т. 23—25 и диспозитива)
Диспозитив
Член 6, параграф 1 и член 7, параграф 1 от Директива 93/13/ЕИО на Съвета от 5 април 1993 година относно неравноправните клаузи в потребителските договори
трябва да се тълкуват в смисъл, че
в контекста на обявяването на сключен между кредитна институция и потребител договор за ипотечен кредит за изцяло недействителен, тъй като съдържа неравноправни клаузи, без които не може да се изпълнява, не допускат тълкуване от съдебната практика на правото на държава членка, че кредитната институция има право да иска от потребителя освен връщане на паричните средства, предоставени за изпълнението на този договор, и плащане на законна лихва за забава, считано от поканата за плащане, и обезщетение, представляващо определена от съда насрещна престация, съответстваща на предоставените парични средства, в случай на съществено изменение на покупателната способност на съответната валута след предоставянето на паричните средства на потребителя.
(
i
)	Името на настоящото дело е измислено. То не съвпада с истинското име на никоя от страните в производството.